projecte-aina/catalan_government_crawling huggingface dataset:
El Departament de Treball, Afers Socials i Famílies de la Generalitat de Catalunya ha obert la convocatòria per a la concessió de les Subvencions per afavorir l'autoocupació de joves inscrits/es al programa de Garantia Juvenil amb l'objectiu de facilitar l'ocupació de les persones joves com a treballadors/ores autònoms i garantir uns ingressos mínims a l'inici de la seva activitat empresarial.
Fins el 15 de setembre del 2020, les persones joves d'entre 18 i 29 anys prèviament inscrites al programa de Garantia Juvenil i donades d'alta com a treballadors/ores autònoms de manera ininterrompuda entre l'1 de setembre del 2019 i el 15 de setembre del 2020, poden presentar la sol·licitud de l'ajut.
L'import màxim de la subvenció és de 10.000 euros per cada persona jove que hagi estat donada d'alta a la Seguretat Social com a treballador autònom (RETA), en règim especial o mutualitat del corresponent col·legi professional durant el període de 12 mesos esmentat.
Les persones interessades en rebre la subvenció hauran de presentar la seva sol·licitud a través del portal de tràmits de la Generalitat de Catalunya dins el termini de la convocatòria.
L'Agència Catalana de la Joventut ofereix dues xerrades informatives en línia els dies 29 de juny a les 16 h i el 2 de juliol a les 12 h.
Subvencions per afavorir l'autoocupació de joves inscrits al programa de Garantia Juvenil
Ja es pot consultar en digital la publicació "Aprenentatge democràtic i ciutadania" editada per la Direcció General de Joventut en la col·lecció Aportacions de l'Observatori Català de la Joventut.
Es tracta d'una recerca que recull les principals conclusions de la tesi doctoral de l'Alba Parareda-Pallarès que analitza les oportunitats i els condicionaments de la participació i la vivència de la ciutadania de quatre joves d'origen familiar immigrat.
La publicació posa de manifest com el context condiciona les opcions per exercir la ciutadania, i concretament, les quatre joves parlen de la influència i els condicionants vinculats a la xarxa social, l'agència, la religió i l'ètnia, la classe social i el gènere.
Però les entrevistades també posen de relleu les oportunitats que s'obre en relació amb el concepte de ciutadania, tant als àmbits educatius formals com no formals.
Finalment, l'autora exposa dues reflexions vinculades a la ciutadania de les joves, a les seves motivacions i a les seves oportunitats per aprendre i per exercir aquesta ciutadania.
D'aquesta manera es vol donar la possibilitat que les persones vinculades a l'educació, sigui en àmbits formals o informals, tinguin elements per reflexionar sobre situacions que viuen en la seva quotidianitat en contacte amb els joves.
Aquesta recerca recull les principals anàlisis i conclusions de la tesi "Aprenentatge democràtic i ciutadania a través de la participació" de la doctora per la UVic-UCC, Alba Parareda-Pallarès, i va ser la investigació guanyadora del Premi Joventut 2018 convocat per l'Agència Catalana de la Joventut.
L'Observatori Català de la Joventut ha elaborat un informe a partir de les dades de l'Enquesta sobre l'impacte de la COVID-19 realitzada pel Centre d'Estudis d'Opinió (CEO) per conèixer com ha afectat a la població jove.
L'informe analitza com la pandèmia afecta l'estat d'ànim de les persones joves i de la població en general.
Així com altres sentiments positius: confiança i esperança.
En general, les persones joves tenen un pitjor estat d'ànim.
Un altre punt que s'analitza en l'informe és quin impacte creuen que tindrà en l'economia.
La meitat de les persones joves consideren que la seva situació ha empitjorat en el darrer mes i que tindran dificultats per arribar a final de mes amb els ingressos d'ara.
Un tercer bloc estudia la percepció que les persones joves i les adultes tenen sobre l'amenaça que suposa la COVID-19 en la seva salut, en la dels seus familiars i en la salut de la població catalana.
Les dades de l'informe reforcen la percepció creixent que la joventut està sent, i serà, el col·lectiu més afectat per l'impacte de la pandèmia.
Tot i això, els resultats mostren una vivència diferent de la situació, dins la joventut, entre les persones joves de menys edat (de 16 a 24 anys) i les de més edat (de 25 a 34 anys).
L'enquesta se centra en la situació i l'opinió en relació amb la COVID-19 de la població amb ciutadania espanyola i resident a Catalunya de 16 anys i més.
L'enquesta es va realitzar entre l'11 i el 15 d'abril.
Document breu, de 2014, que resumeix el procediment de la comunicació prèvia de l'obertura d'un campament juvenil, incloent-hi les condicions que cal complir, les conseqüències immediates de la comunicació i les d'incórrer en inexactitud, falsedat o omissió de caràcter essencial en la declaració responsable.
Facilitar l'exercici, per part dels Consells Comarcals, de la competència delegada per la DGJ sobre instal·lacions juvenils en l'aspecte de la gestió de les comunicacions prèvies, oferint una interpretació pràctica de l'aplicació de la normativa vigent.
- Personal tècnic, electe i de gestió administrativa dels Consells Comarcals
Càrrec: Tècnic d'Instal·lacions del Servei d'Associacionisme i Educació en el Lleure
Informe territorial del mercat de treball elaborat pel Servei d'Ocupació de Catalunya (SOC), edició 2015-2016, amb l'objectiu de conèixer la situació actual i establir els criteris, les directrius i les prioritats de la política ocupacional de Catalunya per als propers anys (2012-2020).
Establir els criteris, les directrius i les prioritats de la política ocupacional de Catalunya per als propers anys.
Personal tècnic i càrrecs electes de les polítiques de joventut i d'ocupació.
Nom: Servei d'Ocupació de Catalunya (SOC)
Entitats Catalanes d'Acció Social (ECAS)
Aquesta proposta metodològica és el producte final d'un projecte ampli dut a terme per Entitats Catalanes d'Acció Social, amb el suport del Departament de Treball de la Generalitat de Catalunya i cofinançat pel Fons Social Europeu, que es va engegar el 2009.
La publicació neix amb la finalitat de generar una proposta metodològica que serveixi com a marc de referència en la tasca d'orientar joves per a totes les entitats membres.
Una quinzena d'entitats de la Comissió d'Inserció Sociolaboral d'ECAS han pres part en la implementació d'aquesta metodologia.
Per tal que sigui un instrument pràctic i el més útil possible, a banda de la versió completa també s'han editat dues versions reduïdes: una d'orientació i una centrada en la interacció amb l'empresa.
Tenir un marc de referència per a l'orientació laboral de les persones joves.
Direcció General de Joventut-Agència Catalana de la Joventut i Oficina Virtual de Tràmits (OVT)
Pàgina web de l'Oficina Virtual de Tràmits on s'informa a les persones interessades dels tràmits i procediments establerts per a comunicar la posada en funcionament d'una instal·lació juvenil, i les modificacions posteriors.
S'informa sobre les opcions per a lliurar la comunicació de forma presencial i s'ofereix la possibilitat d'efectuar-ho de forma electrònica a través del portal de tràmits del Consell comarcal corresponent.
Facilitar el tràmit de comunicació prèvia, dirigir les persones interessades als organismes competents i eliminar càrregues a la ciutadania.
Els destinataris priincipals són les persones físiques i jurídiques titulars d'instal·lacions juvenils, les tècniques de joventut d'ajuntaments i consells comarcals i el personal dirigent d'aquestes administracions.
Recull de les 57 qüestions que més consultes han generat i les seves corresponents respostes, referides als articles 1 al 21 del Decret 140/2003.
Cobreixen els aspectes de competències, tramitació, gestió administrativa i inspecció, a més dels relatius a la Xarxa Catalana d'Instal·lacions Juvenils i a altres qüestions més generals.
Resoldre els dubtes que es generen habitualment sobre aspectes d'interpretació de la normativa vigent des de les tasques de gestió de les instal·lacions juvenils que duen a terme els Consells Comarcals.
Personal tècnic i de gestió administrativa dels Consells Comarcals.
Recull de 34 normes vigents (lleis, decrets, ordres...) que són o poden ser aplicables a les instal·lacions destinades a activitats amb infants i joves.
S'ofereixen com a arxius PDF descarregables, classificades en vuit àmbits diferents, i majoritàriament formatejades perquè resultin de fàcil lectura.
Conèixer els textos normatius que poden ser aplicables a les instal·lacions juvenils, agrupats en categories i fàcils d'obtenir i d'imprimir.
- Personal tècnic dels Consells Comarcals i d'altres Administracions implicades
- Personal tècnic redactor dels projectes d'instal·lacions juvenils
Resolució de la Direcció General de Joventut per la que s'aprova la directriu sobre la potestat inspectora en matèria d'instal·lacions juvenils, amb l'objectiu d'homogeneïtzar els criteris amb què els tècnics i tècniques dels consells comarcals afronten aquestes inspeccions.
Facilitar l'exercici, per part dels consells comarcals, de la competència delegada per la DGJ sobre instal·lacions juvenils en l'aspecte de l'exercici de la tasca inspectora.
Personal tècnic i de gestió administrativa dels Consells Comarcals i d'altres Administracions implicades
Recull de la normativa sectorial vigent sobre les instal·lacions destinades a activitats amb infants i joves.
S'ofereixen com a arxius PDF descarregables, formatejats perquè resultin de fàcil lectura.
Conèixer els textos normatius actualitzats que regulen les instal·lacions juvenils, agrupats en un sol recurs i fàcils d'obtenir i d'imprimir.
- Personal tècnic, electe i de gestió administrativa dels Consells Comarcals i d'altres Administracions implicades
- Persones titulars o futures titulars d'instal·lacions juvenils
Departament de Política Territorial i Sostenibilitat i Direcció General de Joventut-Agència Catalana de la Joventut (Servei d'Associacionisme i Educació en el Lleure)
Accés directe a la capa específica de les instal·lacions juvenils mantinguda per la Direcció General de Joventut dins de l'Hipermapa de Catalunya, una aplicació web gestionada pel Departament de Territori i Sostenibilitat.
S'hi poden localitzar les instal·lacions en vista topogràfica (cartografia) o fotogràfica (vista de satèl·lit), amb l'ampliació desitjada, i obtenir-ne dades informatives individualitzades.
- Facilitar la localització de les instal·lacions juvenils en el territori de Catalunya, mitjançant diverses eines de recerca i navegació, i visualitzar-les en el seu emplaçament per facilitar les tasques d'inspecció.
- Personal tècnic i de gestió administrativa dels consells comarcals
No es posa cap condició d'accés.
Càrrec: Tècnic Servei Educació en el Lleure
Versió en format PDF, permanentment actualitzada, de la publicació en paper.
Inclou les dades bàsiques i de contacte de totes les instal·lacions juvenils de Catalunya legalitzades i en situació de funcionament, classificades per comarques.
Difondre les instal·lacions juvenils de Catalunya, en un format manejable i amb els continguts actualitzats.
Tècnics, electes i població en general.
Nom: Servei d'Associacionisme i Educació en el Lleure - Direcció General de Joventut
Consulta web d'un subconjunt de la base de dades d'instal·lacions juvenils, que dóna accés a les dades de les instal·lacions legalitzades i en funcionament, incloent-hi les seves característiques principals, dades de contacte, web pròpia i fitxa d'accessibilitat a persones discapacitades.
Hi ha diversos criteris de cerca, i la possibilitat d'exportar les dades en format Excel.
Conìexer ràpidament les dades relatives a les instal·lacions juvenils de Catalunya.
Tot tipus de persones implicades en la gestió de les instal·lacions juvenils, o simplement interessades.
Estudi realitzat per l'Injuve el 2011 per analitzar el fenomen dels ni-ni, aquells joves que ni estudien ni treballen.
L'estudi apunta que es va generar una gran alarma social fruit de l'exageració i una lectura insuficient de les dades estadístiques.
I intenta rebatre aquesta imatge de tota una generació de joves.
Conèixer la situació dels i les joves en contextos vitals d'inactivitat laboral i formativa en Espanya, tant en la dimensió demogràfica com en relació amb l'activitat, l'educació (en nivells diferents), altres tipologies de formació i la seva situació econòmica i familiar.
Responsables de les polítiques de joventut i professionals de joventut.
Xarxa de 42 albergs repartits per tot Catalunya per promoure el turisme, l'educació, el desenvolupament integral dels joves, l'associacionisme i el benestar social, a través del coneixement de la realitat territorial catalana.
Dels diferents programes que ofereix Xanascat poden ser d'interès per als professionals els següents:
- Xanascat entitats: l'espai dels albergs pot ser molt adient per a que les entitats (o colles, grups de joves, casals de joves) desenvolupin les seves trobades, amb una infraestructura adequada.
- Xanascat joves: aquest programa està dirigit, en general, a fomentar la pràctica de l'esport, la descoberta natural i cultural del país, i l'aprenentatge en companyia d'altres joves.
Per tal de facilitar aquests usos existeix una promoció adreçada als i les tècniques d'informació juvenil de la XCSIJ, consistent en:
- 50% de descompte en allotjament i àpats
- 10% de descompte sobre el programa d'activitats ESC (excepte neu)
Aquesta promoció no és acumulable a cap altre i només és aplicable als albergs gestionats per l'Agència Catalana de la Joventut, i els albergs Mas de la Coixa, Banyoles i Ca la Jepa.
Cal acreditar la condició d'informador/a juvenil.
- Elaborar, desenvolupar i oferir programes que es portin a terme als albergs i que facilitin la descoberta del territori, la història, la cultura i la natura de Catalunya
- Potenciar la participació i l'emancipació juvenils mitjançant la creació de programes per a joves i, en particular, estades de temporada per a menors amb components de caràcter lúdic i educatiu
- Proporcionar mitjans per a l'enfortiment de l'associacionisme català, posant a la disposició de les organitzacions i entitats instal·lacions, espais i activitats adequats per el seu desenvolupament
Nom: Agència Catalana de la Joventut
Document elaborat per la Direcció General de Protecció Civil del Departament d'Interior, amb l'objectiu d'aclarir dubtes sobre l'aplicació del Decret 82/2010 de mesures d'autoprotecció a les cases de colònies, granges escola i aules de natura, algunes de les quals es podran acollir a una moratòria de 4 anys en l'elaboració i homologació del seu Pla d'Autoprotecció.
Millora el suport als Consells Comarcals en la seva tasca de control sobre les instal·lacions juvenils de llur territori, i d'informació a les persones que en són titulars sobre les opcions de simplificació de càrregues que existeixen.
- Personal tècnic i de gestió administrativa dels Consells Comarcals
- Titulars de les instal·lacions.
Àrea: Servei de Gestió del Risc i Planificació.
Subdirecció General de Programes de Protecció Civil.
Direcció General de Protecció Civil.
Col·lecció de publicacions amb els resultats de les recerques acadèmiques sobre la realitat juvenil i les polítiques de joventut.
La majoria d'aquestes recerques estan impulsades per l'Observatori Català de la Joventut però també es publiquen els treballs guanyadors del Premi Joventut i, en algun cas, recerques finançades total o parcialment a través dels Ajuts a projectes d'estudi i anàlisi en matèria de joventut.
També existeix una versió electrònica que es pot descarregar a través del web de l'Observatori Català de la Joventut.
Les publicacions de les diverses col·leccions es poden consultar al Centre de Documentació Juvenil de la Direcció general de Joventut i es poden adquirir a les llibreries de la Generalitat.
- Generar coneixement sobre la realitat juvenil i les polítques de joventut
- Millorar la qualitat de la recerca en matèria de joventut
- Donar suport als ens locals per a l'anàlisi de la realitat juvenil i la definició, implementació i avaluació de les polítiques de joventut
Nom: Observatori Català de la Joventut
El Consell Assessor de Formació en l'Educació en el Lleure, CAFELL, és l'òrgan que assessora en matèria de formació en el lleure i és un pont de relació i de contacte periòdic entre la Direcció General de Joventut i les escoles d'educadors en el lleure infantil i juvenil de Catalunya.
Els tècnics i tècniques i les persones que treballen en l'àmbit de l'educació en el lleure.
Nom: Servei d'Associacionisme i Educació en el Lleure
Recull de la normativa de formació en l'educació en el lleure.
Conéixer la normativa de formació en l'educació en el lleure.
- Tècnics que treballen en l'àmbit de l'educació en el lleure
- Persones interessades en els cursos de monitor/a i/o director/a
Nom: Servei d'Associacionisme i Educació en el Lleure
Es tracta d'una sèrie de publicacions sobre la formació d'educadors i educadores en el lleure.
-Millorar el coneixement sobre la formació en educació en el lleure.
Tècnics i tècniques i persones que treballen en el camp de l'educació en el lleure.
Nom: Servei d'Associacionisme i Educació en el Lleure
Programa detallat amb els continguts dels cursos de monitor/a i director/a d'activitats de lleure infantil i juvenil.
Conèixer el programa i estuctura en mòduls dels cursos de monitor/a i director/a d'activitats de lleure infantil i juvenil.
- Tècnics que treballen el el camp de l'educació en el lleure
- Persones interessades en realitzar un curs de monitor/a i/o director/a d'activitats de lleure infantil i juvenil
Nom: Servei d'Associacionisme i Educació en el Lleure
Relació de les escoles d'educadors/es en el lleure reconegudes per la Direcció General de Joventut que ofereixen formació reglada i complementària als monitors i caps de les entitats d'educació en el lleure i enllaç amb les mateixes.
Conèixer les escoles d'eduació en el lleure reconegudes per la Direcció General de Joventut.
Joves majors de 18 anys, tècnics Ajuntaments, tècnics Consells Comarcals, associacions i entitats juvenils.
Pàgina web on es descriuen en què consisteixen els diplomes de monitor/a i director/a, per a què serveixen, quins són els continguts dels cursos de monitor/a i director/a, com accedir als cursos de formació i el reconeixement universitari de crèdits de lliure elecció.
- Conèixer les característiques dels diplomes de monitor/a i director/a d'educació en el lleure.
- Tècnics/ques del camp de l'educació en el lleure.
- Persones interessades en realitzar un curs de monitor/a i/o director/a d'activitats de lleure infantil i juvenil.
Permet cercar els cursos de Monitor i Director.
Aquests cursos estan programats per les escoles d'educadors en el lleure infantil i juvenil reconegudes per la Direcció General de Joventut.
Tenir informació per a poder-se inscriure als cursos de Monitor i Director.
- Tècnics d'entitats, d'ajuntaments i de consells comarcals que treballen en el camp de l'educació en el lleure
- Les persones interessades en realitzar un curs de Monitor i/o Director d'activitats de lleure infantil i juvenil
Són 30 videos (5 temes x 6 versions lingüístiques: català, versió subtitulada per a persones amb dificultats auditives, castellà, anglès, romanès i thamazigh) que trobareu en el web i youtube de la Direcció General de Joventut i en DVD.
Es mostren els temes bàsics de l'educació en el lleure associativa.
És un element per a la difusió i el reconeixement de les associacions juvenils d'educació en el lleure.
El poden utilitzar els tècnics de joventut, participació i educació com a eina de difusió.
I també s'adreça directament a les famílies i persones joves que consultin el web.
- Millorar el coneixement de l'educació en el lleure.
Docents, tècnics de joventut i participació d'ajuntaments i Consells Comarcals i les famílies amb infants amb edats compreses entre els 6 i 18 anys.
Recull de normatives sobre les activitats de lleure d'altres comunitats autònomes i Andorra.
Cal tenir en compte que les activitats de lleure que es desenvolupen fora de Catalunya han de complir amb la normativa vigent en el territori on es duen a terme.
- Conèixer les normatives d'altres comunitats autònomes i d'Andorra en el moment d'organitzar una activitat de lleure fora de Catalunya.
Professionals de joventut i voluntaris/àries de l'àmbit de l'educació en el lleure que organitzen activitats de lleure.
Nom: Àrea d'Activitats d'Educació en el Lleure
Els i les professionals de joventut dels ajuntaments i dels consells comarcals poden consultar les notificacions de les activitats desenvolupades en el seu territori durant l'any en curs i l'any anterior.
Es pot accedir a aquesta utilitat, de la següent manera:
- S'ha d'anar al portal de la Direcció General de Joventut [URL] - En la cantonada superior dreta de la pantalla hi ha un quadre que diu "Directe a:" i hi ha un desplegable, s'ha d'obrir i triar (5a. línia): "Consulta notificacions per a organismes".
- S'obrirà un quadre amb dos camps que s'han d'emplenar amb el nom d'usuari i la contrasenya assignats per la Direcció General de Joventut.
- S'obre una nova pàgina en la qual hi ha una llista cronològica, de més nou a més antic, de les activitats desenvolupades durant l'any en curs i l'anterior en el territori que s'està consultant.
- Un cop cercada la notificació que es necessita, "clicar" sobre el número de registre i s'obrirà un full resum.
Un cop comprovat que és la notificació que es vol, es pot imprimir.
- Per la mateixa via, es poden enregistrar les visites de comprovació del compliment del Decret 137/2003 i les visites d'informació i assessorament referent a l'esmentat decret.
Els ajuntaments poden veure, a més, les activitats fetes fora del seu àmbit territorial per entitats del seu municipi.
- Localitzar les notificacions als organismes per a emergències i seguretat.
Personal tècnic de l'àrea de joventut d'ajuntaments i consells comarcals i professionals de les entitats de lleure del CNJC i d'associacions i empreses de serveis educatius i de lleure educatiu.
Serveix per consultar les notificacions presentades per qualsevol tipus d'entitat organitzadora durant l'any en curs i l'any anterior, modificar les activitats notificades (sempre i quan aquestes no hagin acabat), clonar una activitat presentada i imprimir el full de la notificació d'acord amb l'última modificació.
Es pot accedir a aquesta utilitat, de la següent manera:
- S'ha d'anar al portal de la Direcció General de Joventut: www.gencat.cat/joventut
- Al costat dret de la pantalla hi ha un quadre que diu "Directe a:" hi ha un desplegable, s'ha d'obrir i triar (4a. línia): "Consulta notificacions per a entitats".
- S'obrirà una nova pàgina i s'ha d'emplenar un dels apartats: "Entitat censada a la Direcció General de Joventut" "Entitat NO censada a la Direcció General de Joventut o persona física".
- S'obre una nova pàgina en la qual hi ha una llista cronològica, de més nou a més antic, de les notificacions que s'han fet durant l'any en curs i l'anterior.
- Un cop cercada la notificació que es buscava, s'ha de "clicar" sobre el número de registre i s'obre un full resum.
Després de comprovar que és la notificació que es vol, es pot modificar, clonar o bé imprimir.
Al final del full hi ha una sèrie de botons, s'ha de prèmer el que correspongui.
Localitzar les notificacions de les entitats per a la seva gestió.
Personal tècnic de l'àrea de joventut d'ajuntaments i consells comarcals i professionals de les entitats de lleure del CNJC i d'associacions i empreses de serveis educatius i de lleure educatiu.
«Educant en el lleure» és una eina de consulta molt útil per a la intervenció en les activitats i els projectes de lleure educatiu dirigits a l'alumnat dels cursos de monitors/es, com un complement a la formació que reben a l'aula.
També és pràctica per a qualsevol persona que estigui en actiu en qualsevol projecte d'oci educatiu o bé que estigui interessada en aquest àmbit.
Complementar les accions de formació en el lleure educatiu
Personal tècnic que programi accions de formació en el lleure educatiu